Statuen ble reist i Delfi i år 474 f.Kr. for å feire seieren til hestevognlag i Pythiske leker som ble holdt i Delfi hvert fjerde år til ære for Pythiske Apollon. Vognkjøreren var opprinnelig en del av en langt større statuegruppe som innbefattet en vogn, fire (muligens seks) hester og to på vognen. En del fragmenter av hestene har blitt funnet i nærheten av statuen. Da statuegruppen var intakt må det ha vært en av de mest imponerende monumenter i verden.